หลั่งน้ำอสุจิในอ่างน้ำที่ไม่มีน้ำ แค่อาบจากฝักบัว และอาจทำความสะอาดไม่ดีมีอสุจิค้างอยู่ในอ่าง ผ่านไปประมาณ5ชั่วโมง แฟนมาแช่อ่างน้ำเปิดน้ำเต็มอ่าง มีโอกาสท้องไหมครับ อยากทราบว่าอสุจิที่ผสมน้ำเล็กน้อยทำให้ไม่แห้งยังมีชีวิตอยู่หรือเปล่าครับ ตอนนี้ประจำเดือนเลื่อนไป5วันแล้ว
สวัสดีค่ะ humtaro,โดยปกติเมื่ออสุจิออกสู่ภายนอกร่างกาย มักจะตายภายในไม่เกินครึ่งชั่วโมง แม้จะมีน้ำหล่อเลี้ยงก็ตาม เนื่องจากอุณหภูมิภายนอกที่ไม่เหมาะสม รวมถึงเมื่อมีการเปิดน้ำลงอ่าง สภาพความเป็นกรดด่างของน้ำประปาที่ไม่เหมาะสมกับอสุจิ และสารคลอรีนก็จะทำให้อสุจิตายค่ะ ดังนั้น หากปล่อยให้อสุจิอยู่ภายนอกนานถึง 5 ชั่วโมง แล้วเปิดน้ำประปาจนเต็มอ่าง อสุจิก็จะตายหมดแล้วค่ะ โอกาสที่จะตั้งครรภ์จึงไม่มีค่ะดังนั้นการที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้น